Ökobeszámoló 2020/2021. tanév

A munkatervben vállalt feladatok, programok a pandémia miatt csak részben valósulhattak meg.

A tanév a járvány árnyékában zajlott.

Októberben rádiós megemlékezés volt az Állatok világnapján. Az Állati mesék című programot osztálykeretben tartottuk, és illusztrációk kiállításával zártuk.

Az előző tanév elmaradt Fenntarthatósági Témahét feladatait 2020. okt. 5-9. között szintén osztálykeretben dolgozták fel tanulóink.

November végén ismét beneveztünk az Európai Hulladékcsökkentési Hét programjába.

„Maradék nélkül” címmel fogyasztóvédelmi, takarékoskodási, ételpazarlás elleni feladatokat kaptak a gyerekek.

Decemberben elkészültek a madáreleségek, amit folyamatosan töltöttünk, pótoltunk.

A K&H Bank által összeállított pénzügyi ismereteket - „Vigyázz, kész, pénz!” vetélkedő anyagát szintén 1-1 osztály feldolgozta. A gyerekeknek nagyon tetszett. Ezek az ismeretek szorosan kapcsolódtak a fogyasztóvédelmi programunkhoz.

Márciusban a Víz világnapjára már csak online-feladatokat állítottunk össze tanulóinknak.

Ugyanígy zajlott a Fenntarthatósági Témahét is.

Nekem tetszett. Olvasd el te is!

A programban környezetről,( pl.nemzeti parkok, ismertterjesztők stb.) fenntarthatóságról, fogyasztói magtartásról szóló cikkeket, írásokat kellett választani, amiről a tanulók beszámoltak társaiknak.

A májusi Madarak és fák napját rajzos feladatokkal, projektmunkákkal ünnepeltük.

A papírgyűjtés sikeresen lezajlott.

Az év végi osztálykirándulások nagy részét a szabadba tervezték az osztályfőnökök. Tanösvények, nemzeti parkok látogatása, vízi, gyalogos és kerékpáros túrák szervezése.